
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 13 octombrie 2005

Nr.29/203
A V I Z

asupra proiectului de Lege pentru aprobarea Ordonanţei de urgenţă a Guvernului nr.25/2005 pentru modificarea art.71 din Ordonanţa de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale 
Cu adresa nr. PLX 408/28 septembrie 2005, Comisia pentru învăţământ, ştiinţă, tineret şi sport, a primit spre dezbatere şi avizare, proiectul de Lege pentru aprobarea Ordonanţei de urgenţă a Guvernului nr.25/2005 pentru modificarea art.71 din Ordonanţa de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale.
În urma examinării, în şedinţa din 12 octombrie 2005, Comisia, cu 6 voturi pentru, 6 voturi împotrivă şi 4 abţineri, au hotărât să avizeze nefavorabil proiectul de lege menţionat, din următoarele motive: 
· Structura Comisiei Europene relevă o direcţie generală axată strict pe probleme ale cercetării. Capitolul 19 negociat în cadrul programului de preaderare la UE se referă la cercetare. Apare, în mode evident, necesitatea existenţei unei autorităţi româneşti capabilă să fie partener de dialog direct cu structurile Comisiei Europene;

· Obiectivele stabilite de Consiliul Europei la Lisabona sunt strâns dependente de cercetarea ştiinţifică. Creşterea rolului acestui domeniu în economia României implică existenţa unei structuri de organizare a cercetării naţionale care să poată comunica direct cu Guvernul şi Parlamentul României;

· Autoritatea Naţională pentru Cercetare, inclusă în Ministerul Educaţiei şi Cercetării nu poate avea caracter transministerial, având în vedere că cercetare ştiinţifică se desfăşoară şi în alte centre sau institute subordonate altor ministere sau instituţii centrale.

· Autoritatea Naţională pentru Cercetare trebuie să aibă alocat un procent decent din PIB, pe care să-l gestioneze fără eventuale ingerinţe care pot apare dacă funcţionează ca un departament în Ministerul Educaţiei şi Cercetării;

· Preşedintele Autorităţii Naţionale pentru Cercetare trebuie să fie capabil a gestiona cercetarea ştiinţifică prin ordine echivalente cu cele ale ministrului. 
   PREŞEDINTE



     SECRETAR

Lia Olguţa Vasilescu                            Nicolae Bănicioiu

